biswa921/hiwiki-latest-pages-articles-raw huggingface dataset:
काराकुम नहर

thumb|230px|तुर्कमेनिस्तान के नक़्शे पर काराकुम नहर (Garagum Kanaly) दाएँ में आमू दरिया से शुरू होती देखी जा सकती है
काराकुम नहर (रूसी: Каракумский канал, काराकुमस्की कानाल; तुर्कमेनी: Garagum kanaly, गारागुम कानाली; अंग्रेज़ी: Karakum canal) तुर्कमेनिस्तान में स्थित एक सिंचाई की नहर है जो आमू दरिया से पानी लेकर उसे काराकुम रेगिस्तान के पार ले जाती है। इसकी लम्बाई १,३७५ किलोमीटर है और यह दुनिया की सबसे लम्बी सिंचाई नहरों में से एक है।Facing global environmental change: environmental, human, energy, food, health and water security concepts, Springer, 2009, ISBN 978-3-540-68487-9, ... the Karakum Canal, the world's longest canal ... As the canal is not lined with cement, just dug into the desert sand, water losses through infiltration are enormous ... काराकुम नहर का निर्माण सोवियत संघ के ज़माने में सन् १९५४ में शुरू हुआ था और १९८८ में सम्पन्न हुआ। इसके बनाने से बहुत सी बंजर ज़मीनें उपजाऊ बन गई और तुर्कमेनिस्तान की राजधानी अश्क़ाबाद में पानी की सहूलियत हो गई।

 नहर से हुई हानि 
दुर्भाग्यवश काराकुम नहर को बनाने में अच्छी तकनीकों का इस्तेमाल नहीं किया गया। आम तौर पर आधुनिक मुख्य नहरों सीमेंट की बनी होती हैं ताकि पानी नीचे और आसपास की धरती में ना चू जाए। इसके बजाए काराकुम नहर सीधे रेगिस्तानी रेत में खुदी हुई है और इसमें कोई सीमेंट का अस्तर नहीं लगा। इस वजह से नहर का लगभग ५०% पानी चू कर बरबाद हो जाता है। इस से नहर के रस्ते में तालाब-झीलें बन गई हैं जिनसे नीचे से नमक ऊपर आ जाता है और ज़मीन को खारा कर देता है, जो वनस्पतियों-फ़सलों के लिए ख़राब है। इसके अलावा आमू दरिया से पानी लेने से आमू में आगे आने वाला अरल सागर इस पानी से वंछित रह जाता है। अरल सागर सूख रहा है और अब एक बहुत ही भयंकर पर्यावरणीय विपदा क्षेत्र है, जिसमें इस नहर का एक बड़ा हाथ है।Turkmenistan: The Bradt Travel Guide, Paul Brummell, Bradt Travel Guides, 2006, ISBN 978-1-84162-144-9, ... The state of maintenance of the Kara Kum Canal is a cause for concern, and water efficiency is poor. heavy off-take from the Amu Darya has been one of the contributory factors in the gradual drying up of the Aral Sea ...

 इन्हें भी देखें 
 काराकुम रेगिस्तान
 आमू दरिया
 अरल सागर
 तुर्कमेनिस्तान

 सन्दर्भ 

श्रेणी:तुर्कमेनिस्तान
श्रेणी:मध्य एशिया
मुक्‍तेश्‍वर मन्दिर

thumb |मंदिर का तोरण

मुक्‍तेश्‍वर मन्दिर भुवनेश्वर के ख़ुर्द ज़िले में स्थित है। मुक्‍तेश्‍वर मन्दिर दो मन्दिरों का समूह है: परमेश्‍वर मन्दिर तथा मुक्‍तेश्‍वर मन्दिर। मुक्तेश्वर मन्दिर भगवान शिव को समर्पित है और यह मन्दिर एक छोटी पहाड़ी पर बना हुआ है इस मन्दिर तक पहुंचने के लिए लगभग 100 सीढ़ियाँ चढ़नी पड़ती हैं। यहाँ भगवान शिव के साथ ब्रह्मा, विष्णु, पार्वती, हनुमान और नंदी जी भी विराजमान हैं। मन्दिर के बाहर लंगूरों का जमावड़ा लगा रहता है।

 स्थापना 
परमेश्‍वर मन्दिर तथा मुक्‍तेश्‍वर मन्दिर की स्‍थापना 970 ई. के आसपास हुई थी। परमेश्‍वर मन्दिर अभी सुरक्षित अवस्‍था में है। यह मन्दिर इस क्षेत्र के पुराने मन्दिरों में सबसे आकर्षक है। इसमें आकर्षक चित्रकारी भी की गई है। एक चित्र में एक नर्त्तकी और एक संगीतज्ञ को बहुत अच्‍छे ढंग से दर्शाया गया है। इस मन्दिर के गर्भगृह में एक शिवलिंग है। यह शिवलिंग अपने बाद के लिंगराज मन्दिर के शिवलिंग की अपेक्षा ज्‍यादा चमकीला है।

 वास्तु शिल्प 
मुक्‍तेश्‍वर मन्दिर में नागर शैली और कलिंग वास्तुकला का अद्भूत मेल देखा जा सकता है। मुक्‍तेश्‍वर मन्दिर में नक़्क़ाशी का बेहतरीन काम किया गया है। इस मन्दिर में की गई चित्रकारी काफी अच्‍छी अवस्‍था में है। एक चित्र में कृशकाय साधुओं तथा दौड़ते बंदरों के समूह को दर्शाया गया है। एक अन्‍य चित्र में पंचतंत्र की कहानी को दर्शाया गया है। इस मन्दिर के दरवाज़े आर्क शैली में बने हुए हैं। इस मन्दिर के खंभे पर भी नक़्क़ाशी की गई है। इस मन्दिर का तोरण मगरमच्‍छ के सिर जैसे आकार का बना हुआ है। इस मन्दिर के दायीं तरफ एक छोटा सा कुआं है इसे मरीची कुंड के नाम से भी जाना जाता है।  

श्रेणी:ओड़िशा में पर्यटन आकर्षण
अथरनाला ब्रिज

250px|अंगूठाकार|अथरनाला ब्रिज, पुरी
अथरनाला ब्रिज उड़ीसा राज्य में पुरी शहर की मांडुपुर नदी पर बना हुआ है। अथरनाला ब्रिज का निर्माण 13वीं शताब्दी में हुआ था। पुरी नगर के प्रवेश द्वार पर बना यह ब्रिज 85 मीटर लंबा और 11 मीटर चौड़ा है। अथरनाला ब्रिज को मध्यकाल की निर्माण कला का बेहतरीन उदाहरण माना जाता है।

श्रेणी:ओड़िशा
खण्डगिरि

right|thumb|300px|खंडगिरि का गुफा मठ
उड़ीसा में भुवनेश्वर से सात मील दूर पश्चिमोत्तर में उदयगिरि के निकट की पहाड़ी खण्डगिरि कहलाती है। खण्डगिरि का शिखर 123 फुट उँचा है, जो आस-पास की पहाड़ियों में सबसे ऊँचा है। कलिंग नरेश खारवेल का प्रसिद्ध हाथी गुम्फा अभिलेख खण्डगिरि से कुछ ही दूरी पर है।

खण्डगिरि की गुफाएँ जैन सम्प्रदाय से सम्बन्धित हैं। ये गुफाएँ लगभग प्रथम शताब्दी ईसा पूर्व में निर्मित की गई मालूम पड़ती हैं। खण्डगिरि और इससे संबद्ध उदयगिरि में उत्खनित जैन लयण (गुफाएँ) हैं। खंडगिरि स्थित लयणों की संख्या १९ है। इसी प्रकार उदयगिरि में ४४ और नीलगिरि में ३ गुफाएँ हैं। ये सभी ईसापूर्व दूसरी-पहली शती की अनुमान की जाती है। उनके अनेक भागों में मूर्तियों का उच्चित्रण हुआ है। इन गुफाओं में सबसे प्रख्यात हाथी गुंफा है जिसके ऊपर महामेघवाहन खारवेल की प्रशस्ति अंकित है जो ऐतिहासिक दृष्टि से बड़े महत्व का है।

 खण्डगिरि की गुफाएँ
  तलोवा गुम्फा संख्या-1
  तलोवा गुम्फा संख्या-2
  अनन्त गुम्फा
  तेन्तुली गुम्फा
  खण्डगिरि गुम्फा
  ध्यान गुम्फा
  नवमुनि गुम्फा
  बड़भूजी गुम्फा
  त्रिशूल गुम्फा
  अम्बिका गुम्फा
  लालतेन्दु केसरी गुम्फा
  अनाम
  अनाम
  एकादशी गुम्फा
  अनाम

इन्हें भी देखें
उदयगिरि और खंडगिरि
हाथीगुम्फा
खारवेल

श्रेणी:ओड़िशा में पर्यटन
बिलबोर्ड हॉट १००

150px|right
बिलबोर्ड हॉट १०० () बिलबोर्ड 200, बिलबोर्ड पत्रिका द्वारा साप्ताहिक प्रकाशित, संयुक्त राज्य अमेरिका में 200 सबसे लोकप्रिय संगीत एल्बमों और ईपीएस रैंकिंग रिकॉर्ड चार्ट है। यह अक्सर एक कलाकार या कलाकारों के समूह की लोकप्रियता को व्यक्त करने के लिए उपयोग किया जाता है। अक्सर, एक रिकॉर्डिंग अधिनियम को "नंबर वाले" के द्वारा याद किया जाएगा, उन सभी एल्बमों में से जो कम से कम एक हफ़्ते के दौरान अन्य सभी से बेहतर प्रदर्शन करेंगे।
यह चार्ट ज्यादातर संयुक्त राज्य अमेरिका में बिक्री (खुदरा और डिजिटल दोनों) पर आधारित है। साप्ताहिक बिक्री की अवधि सोमवार से रविवार तक की थी, जब नीलसन ने 1991 में बिक्री की शुरूआत की थी, लेकिन जुलाई 2015 से, ट्रैकिंग सप्ताह शुक्रवार से शुरू होता है (संगीत उद्योग की वैश्विक रिलीज़ की तारीख के साथ मेल खाना) और गुरुवार को समाप्त होता है। निम्नलिखित मंगलवार को एक नया चार्ट निम्नलिखित सप्ताह के शनिवार को दिनांक के बाद जारी किया गया है। चार्ट के स्ट्रीमिंग शेड्यूल को शुक्रवार से गुरुवार तक ट्रैक किया गया है। 

श्रेणी:संगीत उद्योग
श्रेणी:संगीत व्यवसाय
मॉनमाउथ फायर एण्ड रॅस्क्यू स्टेशन

मॉनमाउथ फायर एण्ड रॅस्क्यू स्टेशन (, ) मॉनमाउथ, वेल्स, में रोकफ़ील्ड सड़क पर स्थित दमकल और बचाव केंद्र है। स्टेशन के कार्यक्षेत्र में मॉनमाउथ और उसके आसपास के इलाके आते हैं, तथा यह साउथ वेल्स फायर एण्ड रॅस्क्यू सर्विस के अंतर्गत आता है। मॉनमाउथ फायर एण्ड रॅस्क्यू स्टेशन में एक स्टेशन कमांडर है जो दो अन्य स्टेशनों के लिए भी जिम्मेदार है। स्टेशन में एक निगरानी प्रबंधक भी है जो स्टेशन और इसके संसाधनों का ध्यान व रखरखाव करता है।

 संसाधन 
स्टेशन में निम्नलिखित कार्मिक व उपकरण हैं:
 छह कर्मीदल प्रबंधक
 सोलह फायर फाइटर
 एक प्रशासनिक सहायक
 दो अग्रपंक्ति उपकरण (दमकल इंजन), जिनमें से एक में वर्धित सड़क यातायात टकराव (रोड ट्रैफ़िक कोलिज़न) की बचाव क्षमता है।

 सन्दर्भ 
 

 बाहरी कड़ियाँ 
 साउथ वेल्स फायर एण्ड रॅस्क्यू सर्विस की आधिकारिक वेबसाइट

श्रेणी:मॉनमाउथ
चांगेरी

300px|right|thumb|चांगेरी ता तिनपतिया

यह एक खर-पतवार है। इसका औषधीय उपयोग भी है। इसे 'त्रिपत्रिका', 'तिनपतिया' आदि भी कहते हैं।

 बाहरी कड़ियाँ 
 चांगेरी (indian sorrel) 
 Quattrofolium
 Jepson Manual Treatment
 USDA Plants Profile
 Photo gallery

श्रेणी:खरपतवार
श्रेणी:औषधीय पादप
आख़ाल प्रान्त

thumb|230px|तुर्कमेनिस्तान में आख़ाल प्रान्त (हरे रंग में)
thumb|230px|तुर्कमेनिस्तान के आख़ाल मैदान से कोपेत दाग़ पहाड़ों का नज़ारा
आख़ाल प्रान्त (तुर्कमेनी: Ahal welaýaty, अंग्रेज़ी: Ahal Province, फ़ारसी: ) तुर्कमेनिस्तान की एक विलायत (यानि प्रान्त) है। यह उस देश के दक्षिण-मध्य में स्थित है और कोपेत दाग़ पर्वतों के साथ इसकी सरहदें ईरान और अफ़्ग़ानिस्तान से लगती हैं। इस प्रान्त का क्षेत्रफल ९७,१६० किमी२ है और सन् २००५ की जनगणना में इसकी आबादी ९,३९,७०० अनुमानित की गई थी। आख़ाल प्रान्त की राजधानी आनेउ शहर है जो राष्ट्रीय राजधानी अश्क़ाबाद के पास ही दक्षिण-पूर्व में स्थित है।

 वर्णन 
सन् २००० में आख़ाल प्रान्त में तुर्कमेनिस्तान के १४% लोग रहते थे। देशभर के कृषि उत्पादन का २३% मूल्य और औद्योगिक उत्पादन का ३१% मूल्य इस प्रान्त से आता था। यहाँ कृषि के लिए सिंचाई मशहूर काराकुम नहर से होती है जो आमू दरिया से पानी लाती है और इस प्रान्त के पूर्व से पश्चिम तक बहती है।Pastoral systems in marginal environments: proceedings of a satellite workshop of the XXth International Grassland Congress, July 2005, Glasgow, Scotland, John Milne, Wageningen Academic Pub, 2005, ISBN 978-90-76998-74-9, ... Unlike the rest of the country, in Ahal Province arable farms continue to own and manage livestock as an adjunct to irrigated farming ... दक्षिण में अफ़्ग़ानिस्तान से उत्तर की ओर बहने वाली तेजेन नदी (उर्फ़ हरी नदी, ) भी प्रान्त के दक्षिण-पूर्वी भाग को पानी प्रदान करती है और इस नदी का पानी तेजेन शहर के दक्षिण में दो बड़े सरोवरों से गुज़रता है। आख़ाल प्रान्त सन् १८८१ के गेओक तेपे युद्ध के लिए प्रसिद्ध है, जिस स्थल पर अब एक नई मस्जिद खड़ी है। यह कोव अता (Kov Ata) नमक गुफ़ा में धरती-तल के नीचे स्थित बहरदेन नामक झील के लिए भी मशहूर है।

 इन्हें भी देखें 
 काराकुम नहर
 कोपेत दाग़
 आनेउ
 तुर्कमेनिस्तान के प्रान्त

 सन्दर्भ 

श्रेणी:आख़ाल प्रान्त
श्रेणी:तुर्कमेनिस्तान के प्रान्त
श्रेणी:तुर्कमेनिस्तान
श्रेणी:मध्य एशिया
दिमित्री बैकॉव

अंगूठाकार|Dmitrij Bykov (2010).

दमित्री बायकॉव (२० दिसम्बर १९६७-) रूसी भाषा के एक लेखक और कवि हैं जिनका जन्म मॉस्को में हुआ था। उनको बोरिस पास्तरनेक और मैक्सिम गोर्की की जीवनी लिखने से ख्याति मिली। इसके अलावा वे पत्रकार भी हैं।

श्रेणी:रूसी लेखक
विल.आई.एम

विलियम जेम्स एडम्स, जूनियर. (, जन्म २५ मार्च १९७५) जिन्हें उनके मंच के नाम विल.आई.एम (will.i.am) से बेहतर जाना जाता है एक अमरीकी रैपर, संगीतकार, गीतकार, गायक, अभिनेता व निर्माता है। विलियम को सफलता १९९० के अंत में उनके हिप-हॉप ग्रुप द ब्लैक आइड पीस से अन्य रैपर एपल, डी, एप और टाबू के साथ मिली और आगे चलकर इनमे फ़र्गी भी शामिल हो गई। बतौर संगीत निर्माता इन्होने माइकल जैक्सन, अशर, ब्रिटनी स्पीयर्स, रिहाना, जस्टिन टिम्बरलेक, यु2, अर्थ, विंड एंड फ़ायर, निकी मीनाज, चेर्यल कोल, द गेम, डैडी यांकी आदि के साथ कार्य किया है।

 सन्दर्भ 

 बाहरी कड़ियाँ 
 
 

श्रेणी:गायक
श्रेणी:अभिनेता
बलक़ान प्रान्त

thumb|230px|तुर्कमेनिस्तान में बलक़ान प्रान्त (हरे रंग में)
thumb|230px|बलक़ान प्रांत में कैस्पियन सागर पर तुर्कमेनबाशी बंदरगाह
बलक़ान प्रान्त (तुर्कमेनी: Balkan welaýaty, अंग्रेज़ी: Balkan Province, फ़ारसी: ) तुर्कमेनिस्तान की एक विलायत (यानि प्रान्त) है। यह उस देश के सुदूर पश्चिम में स्थित है और इसकी सरहदें ईरान, उज़बेकिस्तान, कज़ाख़स्तान और कैस्पियन सागर से लगती हैं। इस प्रान्त का क्षेत्रफल १,३९,२७० किमी२ है और सन् २००५ की जनगणना में इसकी आबादी ५,५३,५०० अनुमानित की गई थी। बलक़ान प्रान्त की राजधानी बलक़ानाबात (Балканабат) शहर है, जिसे पहले नेबित दाग़ (Nebit Dag) बुलाया जाता था। बलक़ान प्रांत की आबादी का घनत्व तुर्कमेनिस्तान के सभी प्रान्तों में सबसे कम है।Historical dictionary of Turkmenistan, Rafis Abazov, Scarecrow Press, 2005, ISBN 978-0-8108-5362-1, ... Balkan Velayat. The largest welayat in terms of territory and the smallest in terms of population in Turkmenistan ... gas and oil boom ...

 वर्णन 
बलक़ान प्रांत में प्राकृतिक गैस और पेट्रोल के खनिज हैं। यहाँ से तुर्कमेनिस्तान का ९४% गैस उत्पादन और १२% पेट्रोल-सम्बन्धी उत्पादन आता है। यह प्रांत तुर्कमेनिस्तान की १८% बिजली भी पैदा करता है। यहाँ का वातावरण बहुत शुष्क है जिस कारणवश यहाँ कृषि प्रैदावर बहुत कम है। तुर्कमेनिस्तान की उपजाऊ ज़मीन का केवल ४.५% बलक़ान प्रांत में है। कैस्पियन सागर में स्थित ओगुरजा अदा द्वीप भी प्रशासनिक रूप से इसी प्रांत का हिस्सा है, जहाँ कभी समुद्री डाकू छुपते थे और और फिर बाद में कोढ़ियों का हस्पताल था।

 इन्हें भी देखें 
 कैस्पियन सागर
 तुर्कमेनिस्तान के प्रान्त

 सन्दर्भ 

श्रेणी:बलक़ान प्रान्त
श्रेणी:तुर्कमेनिस्तान के प्रान्त
श्रेणी:तुर्कमेनिस्तान
श्रेणी:मध्य एशिया
दाशोग़ुज़ प्रान्त

thumb|230px|तुर्कमेनिस्तान में दाशोग़ुज़ प्रान्त (हरे रंग में)
thumb|230px|उरगेंच में गुत्लुक तेमिर मीनार
दाशोग़ुज़ प्रान्त (तुर्कमेनी: Daşoguz welaýaty, अंग्रेज़ी: Daşoguz Province, रूसी: Дашогуз) तुर्कमेनिस्तान की एक विलायत (यानि प्रान्त) है। यह उस देश के उत्तर में स्थित है और इसकी सरहदें उज़बेकिस्तान से लगती हैं। इस प्रान्त का क्षेत्रफल ७३,४३० किमी२ है और सन् २००५ की जनगणना में इसकी आबादी १३,७०,४०० अनुमानित की गई थी। दाशोग़ुज़ प्रान्त की राजधानी का नाम भी दाशोग़ुज़ शहर है, जिसे पहले दाशख़ोवुज़ (Дашховуз, Daşhowuz) बुलाया जाता था।

 वर्णन 
दाशोग़ुज़ प्रांत एक 'बंद सीमाई इलाक़ा' है, यानि यहाँ आने-जाने के लिए तुर्कमेनिस्तान की सरकार से विशेष इजाज़त की आवश्यकता पड़ती है। यह प्रांत अधिकतर एक रेगिस्तानी क्षेत्र है जहाँ अरल सागर के अधिकतर सूख जाने से एक पर्यावरणीय विपदा की स्थिति बन गई है। यहाँ ज़मीन के खारे हो जाने से हज़ारों वर्ग किमी की ज़मीनें बंजर पड़ गई हैं। इसी प्रांत में प्राचीन उरगेंच (Ürgenç) पुरातन-स्थल भी है जो १२वीं सदी में ख़्वारेज़्म राज्य की राजधानी हुआ करता था। दाशोग़ुज़ प्रांत के उज़बेकिस्तान के समीप होने के कारण यहाँ एक बड़ा अल्पसंख्यक उज़बेक समुदाय भी रहता है।Turkmenistan: The Bradt Travel Guide, Paul Brummell, Bradt Travel Guides, 2006, ISBN 978-1-84162-144-9, ... Dashoguz Region feels remote from Ashgabat, far to the south across the unforgiving Kara Kum Desert. Ethnic Uzbeks are a sizeable minority. In common with adjacent areas of Uzbekistan, the region has felt the environmental consequences of the dessication of the Aral Sea ...

 इन्हें भी देखें 
 अरल सागर
 तुर्कमेनिस्तान के प्रान्त

 सन्दर्भ 

श्रेणी:दाशोग़ुज़ प्रान्त
श्रेणी:तुर्कमेनिस्तान के प्रान्त
श्रेणी:तुर्कमेनिस्तान
श्रेणी:मध्य एशिया
चेनिंग टैटम

चेनिंग मैथ्यू टैटम (, जन्म: २६ अप्रैल १९८०) एक अमरीकी अभिनेता, फ़िल्म निर्माता व मॉडल है। इन्होने खेल ड्रामा फ़िल्म कोच कार्टर (२००५) से अपने फ़िल्मी करियर की शुरुआत की व शिज़ द मैन (२००६) में सहायक भूमिका निभाई और अंततः स्टेप अप (२००६) में मुख्य भूमिका में दिखाई दिए। इन्होने कई अन्य फ़िल्मों में भी कार्य किया है जिनमे फाइटिंग (२००९), पब्लिक एनिमिज़ (२००९), जी. आई. जो: राइज़ ऑफ़ कोबरा (२००९), डियर जॉन (२०१०) और द वोव (२०१२) शामिल है।

 बाहरी कड़ियाँ 
 
 

श्रेणी:अभिनेता
श्रेणी:मॉडल
लेबाप प्रान्त

thumb|230px|तुर्कमेनिस्तान में लेबाप प्रान्त (हरे रंग में)
thumb|230px|लेबाप प्रांत का रेपेतेक प्राकृतिक आरक्षित क्षेत्र काराकुम रेगिस्तान के पूर्वी भाग में पड़ता है
लेबाप प्रान्त (तुर्कमेनी: Lebap welaýaty; अंग्रेज़ी: Lebap Province; फ़ारसी: , लबाब) तुर्कमेनिस्तान की एक विलायत (यानि प्रान्त) है जो उस देश के उत्तर-पूर्व में स्थित है। इसकी सरहद उज़बेकिस्तान से लगती हैं और उन दोनों के बीच आमू दरिया बहता है। इस प्रान्त का क्षेत्रफल ९३,७३० किमी२ है और सन् २००५ की जनगणना में इसकी आबादी १३,३४,५०० अनुमानित की गई थी। लेबाप प्रान्त की राजधानी का नाम भी तुर्कमेनाबात शहर है, जिसे पहले चारझ़ेव (Чәрҗев, Charzhew) बुलाया जाता था (जिसका अर्थ फ़ारसी में 'चार नदियाँ या नहरें' है, इसमें 'झ़' के उच्चारण पर ध्यान दें)।

 वर्णन 
लेबाप का अर्थ 'नदी का किनारा' होता है। इस प्रांत में रेपेतेक प्राकृतिक आरक्षित क्षेत्र (Repetek) आता है, जो पूर्वी काराकुम रेगिस्तान का भाग है। इस प्रांत में कोयतेनदाग़ प्राकृतिक आरक्षित क्षेत्र (Köýtendag) भी है जिमें तुर्कमेनिस्तान का सबसे ऊँचा पहाड़, ३१३७ मीटर लम्बा 'अयिरिबाबा' (Aýrybaba) आता है, जो पामीर पर्वतों की कोयतेनदाग़ शाखा में स्थित है। इसी क्षेत्र में डायनासोरों के अति-प्राचीन पाऊँ के चिह्न भी मिलते हैं। लेबाप प्रांत के उज़बेकिस्तान से लगे इलाक़ों को सरकार संवेदनशील मानती है और यहाँ आने-जाने के लिए तुर्कमेनिस्तान की सरकार से विशेष इजाज़त की आवश्यकता पड़ती है।Turkmenistan: The Bradt Travel Guide, Paul Brummell, Bradt Travel Guides, 2006, ISBN 978-1-84162-144-9, ... The name Lebap, 'riverbank', was chosen in 1992 to replace the earlier designation of Charjou ... dinosaur footprints, a vast network of caves, and Turkmenistan's highest peak ...

 इन्हें भी देखें 
 काराकुम रेगिस्तान
 कोयतेनदाग़ शृंखला
 आमू दरिया
 तुर्कमेनिस्तान के प्रान्त

 सन्दर्भ 

श्रेणी:लेबाप प्रान्त
श्रेणी:तुर्कमेनिस्तान के प्रान्त
श्रेणी:तुर्कमेनिस्तान
श्रेणी:मध्य एशिया
पामीर-अलाय

thumb|230px|अज़नोब दर्रे के पास ज़रफ़शान शृंखला का नज़ारा
पामीर-अलाय (रूसी: Памиро-Алай, अंग्रेज़ी: Pamir-Alay) मध्य एशिया में ताजिकिस्तान, किर्गिज़स्तान, उज़बेकिस्तान और पूर्वी तुर्कमेनिस्तान में पर्वत-शृंखलाओं का एक गुट है, जो पामीर पर्वतमाला का एक हिस्सा समझे जाते हैं। यह उत्तर में सिर दरिया (फ़रग़ना वादी) की वादी से लेकर दक्षिण में वख़्श नदी तक विस्तृत हैं। इन पर्वतों की सबसे ऊँची चोटी तुर्किस्तान शृंखला में स्थित ५६२१ लम्बा पिक स्कालिस्ती (пик Скалистый, Pik Skalisty) है, जिसका अर्थ 'पत्थरीला पर्वत' है।The physical geography of northern Eurasia, Maria Shahgedanova, Oxford University Press, 2003, ISBN 978-0-19-823384-8, Chapter 16Soviet Union military map 1:500.000 J-42-Б

 शृंखलाएँ 
पामीर-अलाय पर्वतों की यह मुख्य शृंखलाएँ हैं:
 अलाय शृंखला
 ज़रफ़शान शृंखला
 तुर्किस्तान शृंखला
 कोयतेनदाग़ शृंखला
 गिस्सार शृंखला

 इन्हें भी देखें 
 पामीर पर्वत

 सन्दर्भ 

श्रेणी:मध्य एशिया के पर्वत
श्रेणी:मध्य एशिया
श्रेणी:ताजिकिस्तान की पर्वतमालाएँ
श्रेणी:किर्गिज़स्तान की पर्वतमालाएँ
श्रेणी:उज़्बेकिस्तान की पर्वतमालाएँ
श्रेणी:तुर्कमेनिस्तान की पर्वतमालाएँ
मरी प्रान्त

thumb|230px|तुर्कमेनिस्तान में मरी प्रान्त (हरे रंग में)

मरी प्रान्त (तुर्कमेनी: Mary welaýaty, Мары велаяты; अंग्रेज़ी: Mary Province; फ़ारसी: , मर्व) तुर्कमेनिस्तान की एक विलायत (यानि प्रान्त) है जो उस देश के दक्षिण-पूर्व में स्थित है। इसकी सरहद अफ़्ग़ानिस्तान से लगती हैं। इस प्रान्त का क्षेत्रफल ८७,१५० किमी२ है और सन् २००५ की जनगणना में इसकी आबादी १४,८०,४०० अनुमानित की गई थी।Statistical Yearbook of Turkmenistan 2000-2004, National Institute of State Statistics and Information of Turkmenistan, Ashgabat, 2005. मरी प्रान्त की राजधानी का नाम भी मरी शहर है, जिसे पहले मर्व (Мерв, Merv) बुलाया जाता था। इस प्रांत की आबादी का घनत्व लगभग १५ व्यक्ति प्रति वर्ग किमी है, लेकिन अधिक विकसित नख़लिस्तान (ओएसिस) इलाक़ों में यह १५०-२०० व्यक्ति प्रति वर्ग किमी तक पहुँच जाता है।

 वर्णन 
सन् २००० में तुर्कमेनिस्तान के २३% लोग मरी प्रांत में बसते थे। देश का २६% कृषि उत्पादन और २१% औद्योगिक उत्पादन इसी प्रान्त से आता है।Social-economic situation of Turkmenistan in 2000, National Institute of State Statistics and Information of Turkmenistan, Ashgabat, 2001, pp. 137-138 . मुख्य उद्योगों में प्राकृतिक गैस, विद्युत् पैदावार, वस्त्र और कपड़े, क़ालीन, रसायन और खानपान की वस्तुएँ शामिल हैं। २००१ में देश की ७४% बिजली इसी एक प्रान्त में बनाई जाती थी। यहाँ कृषि काराकुम नहर और अफ़्ग़ानिस्तान से उत्तर आने वाली मुरग़ाब नदी के पानी पर निर्भर है। प्रांत का उत्तरी हिस्सा रेगिस्तानी है लेकिन दक्षिणी भाग में घास और रेत का मिला-जुला इलाक़ा है। पुराना मर्व एक प्राचीन शहर है और रेशम मार्ग पर स्थित प्राचीन शहरों में यह सबसे अच्छी हालत में है। प्रांत की राजधानी मरी शहर काराकुम नहर और मुरग़ाब नदी के मिलन क्षेत्र पर स्थित है।http://www.worldwildlife.org/wildfinder/searchByPlace.cfm?ecoregion=PA1306

 इन्हें भी देखें 
 काराकुम नहर
 मुरग़ाब नदी
 मरी, तुर्कमेनिस्तान
 तुर्कमेनिस्तान के प्रान्त

 सन्दर्भ 

श्रेणी:मरी प्रान्त
श्रेणी:तुर्कमेनिस्तान के प्रान्त
श्रेणी:तुर्कमेनिस्तान
श्रेणी:मध्य एशिया
मारिया कैरी

मारिया कैरी (, जन्म २७ मार्च १९७०) एक अमरीकी गायिका, गीतकार, रेकॉर्ड निर्माता व अभिनेत्री है। उन्होंने अपना रिकॉर्डिंग करियर १९९० में कोलंबिया रेकॉर्ड्स के मुख्य टॉमी मोटोला के तहत शुरू किया और स्वयं शीर्षित अल्बम मारिया कैरी रिलीज़ किया। यह अल्बम मल्टी-प्लैटिनम बन गया और इसमें लगातार अमरीकी बिलबोर्ड हॉट १०० के शीर्ष रहे चार गीत शामिल थे। १९९३ में मोटोला से विवाह के बाद उन्होंने कई हीट रेकॉर्डों ने उनका स्थान कोलंबिया की सर्वाधिक कमाई वाली कला के रूप में स्थापित किया जिनमे इमोशंस (१९९१), म्युज़िक बॉक्स (१९९३) और मेरी क्रिसमस (१९९४) शामिल थे। उनके अल्बम डेड्रीम (१९९५) ने संगीत का इतिहास रचा जब उनका दूसरा गीत "वन स्वीट डे" जो बॉयज़ II मेन के साथ गया था, बिलबोर्ड हॉट १०० के शीर्ष स्थान पर सोलह हफ्तों तक बना रहा और आज तक अमरीकी चार्ट इतिहास का सबसे अधिक वक्त तक प्रथम क्रमांक पर रहने वाला गीत है। इस अल्बम की रिकॉर्डिंग के दौरान कैरी अपने पॉप मूल से हट कर धीरे-धीरे आरएंडबी और हिप हॉप पर आ गई। मोटोला से तलाक होने के बाद उनका यह बदलाव बटरफ्लाई (१९९७) में उभर कर सामने आया।

कैरी ने २००० में कोलंबिया छोड दिया और वर्जिन रेकॉर्ड्स के साथ रेकॉर्ड तोड़ने वाला $१०० मिलियन का करार किया। २००१ में कैरी ग्लिटर (२००१) फ़िल्म में नज़र आई। फ़िल्म की रिलीज़ से पहले उन्हें शारीरिक व मानसिक परेशानी का सामना करना पद और तनाव व थकान के चलते उन्हें अस्पताल में भर्ती किया गया। फ़िल्म की असफलता के बाद उन्हें $५० मिलियन देकर समझोता तोड़ दिया गया जिसके चलते उनके करियर में झुकाव आ गया। उन्होंने २००२ में आइलैंड रेकॉर्ड्स के साथ एक महंगे समझौते पर हस्ताक्षर किए और अपने असफल कार्यकाल के बाद द एमैन्सिपेशन ऑफ़ मिमी (२००५) के द्वारा पुनः शीर्ष संगीत चार्टों पर अपना स्थान अर्जित किया। इसका दूसरा एकल गीत "वि बिलोंग टुगेदर" उनके संगीत करियर का सर्वाधिक सफल गीत बन गया और इसे बाद में बिलबोर्ड द्वारा "दशक का गीत" नामित किया गया। कैरी पुनः प्रिशियस (२००९) फ़िल्म में दिखी। उनकी भूमिका को काफ़ी सराहा गया और उन्हें पाम स्प्रिंग्स अंतर्राष्ट्रीय फ़िल्म समारोह में "बढ़िया अभिनय का पुरस्कार" से सम्मानित किया गया।

अपने दो दशक के करियर में कैरी ने २०० मिलियन से अधिक रेकॉर्ड विश्वभर में बेचे है जो उन्हें सर्वाधिक बिकाऊ संगीत कलाकारों में से एक बनाता है।

 सन्दर्भ 

 बाहरी कड़ियाँ 
 
 

श्रेणी:गायिका
श्रेणी:अभिनेत्री
श्रेणी:1969 में जन्मे लोग
श्रेणी:जीवित लोग
घटीयंत्र

right|thumb|300px|गीयर और इस्केप मेकैनिज्म
right|thumb|300px|१९०४ में निर्मित एक दीवाल घड़ी की मेकेनिज्म
घटीयंत्र (clockwork) वह मेकैनिज्म है जिसके द्वारा यांत्रिक घड़ी चलती है। घटीयंत्र का उपयोग अन्य युक्तियों में भी किया जाता है। घटीयंत्र में गीयरों की जटिल शृंखला लगी रहती है।

 उपयोग 
 यांत्रिक घड़ियों में
 चाबी से चलने वाले खिलौनों में
 प्रकाश स्तम्भ के लेंसों को घुमाने के लिये
 उन्नीसवीं शताब्दी में अत्यन्त लोकप्रिय संगीत-बक्सों (Music boxes) में
 1930 के दशक के पहले की फोटोग्राफी में
 कम शक्ति के विद्युत-युक्तियों में : घटीयंत्र रेडियो

 इन्हें भी देखें 
 घड़ी
 समय मापन
 घड़ीयंत्र नियंत्रण

श्रेणी:घड़ी
श्रेणी:मेकेनिज्म
मुरग़ाब नदी

thumb|230px|मुरग़ाब नदी पर सन् १९०९ में रूसी साम्राज्य द्वारा बनाया गया हिन्दू कुश जल-विद्युत् स्टेशन (Гиндукушская ГЭС)
मुरग़ाब नदी (फ़ारसी/पश्तो: , अंग्रेज़ी: Murghab, रूसी: Мургаб) मध्य एशिया में एक ८५० किमी लम्बी नदी है। यह मध्य अफ़्ग़ानिस्तान में सफ़ेद कोह पर्वत-शृंखला में उत्पन्न होकर पश्चिमोत्तर दिशा में चलती है। यहाँ यह अफ़्ग़ानिस्तान के बादग़ीस प्रान्त के मुरग़ाब ज़िले से गुज़रती है जिसका नाम इसी नदी पर पड़ा है। वहाँ से यह तुर्कमेनिस्तान के काराकुम रेगिस्तान में जा पहुँचती है जहाँ मरी शहर के नख़लिस्तान (ओएसिस) में यह काराकुम नहर से जा मिलती है।Dictionary of Islamic Architecture, Andrew Petersen, Psychology Press, 1999, ISBN 978-0-415-21332-5, ... The city is located in the Merv oasis fed by the Murghab river ... कुल मिलकर मुरग़ाब नदी के जलसम्भर का क्षेत्रफल ४६,८८० वर्ग किमी है।

 उच्चारण 
'मुरग़ाब' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 इन्हें भी देखें 
 काराकुम नहर
 मरी, तुर्कमेनिस्तान

 सन्दर्भ 

श्रेणी:मध्य एशिया की नदियाँ
श्रेणी:अफ़्गानिस्तान की नदियाँ
श्रेणी:तुर्कमेनिस्तान की नदियाँ
श्रेणी:मध्य एशिया
माइकल बे

माइकल बेंजामिन बे (, जन्म १७ फ़रवरी १९६५) एक अमरीकी फ़िल्म निर्देशक व निर्माता है। वे बड़ी बजट की एक्शन फ़िल्मों का निर्देशन करने के लिए जाने जाते है जो अपनी गति, अप्रतिम दृश्यों और स्पेशल इफेक्टों के लिए खास होती है। उनकी फ़िल्मों में द रॉक, अर्मागेडन, पर्ल हार्बर व बैड बॉयज़ और ट्राँसफॉर्मर्स शृंखला शामिल है जिन्होंने तीन बिलियन डॉलर्स का विश्वभर में व्यवसाय किया है। वे व्यावसायिक निर्माण गृह द इंस्टिट्यूट, या द इंस्टिट्यूट फॉर द डेवलपमेंट ऑफ़ एन्हांस्ड पर्सेप्चुँल अवेरनेस के संस्थापक है। वे डिजिटल इफेक्टों के निर्माण वाले डिजिटल डोमेन के भी आधे मालिक है।

 बाहरी कड़ियाँ 
 
 द इंस्टिट्यूट
 

श्रेणी:अमेरिकी यहूदी
श्रेणी:जीवित लोग
श्रेणी:निर्देशक
श्रेणी:1965 में जन्मे लोग
मरी, तुर्कमेनिस्तान

thumb|230px|प्राचीन मर्व शहर के कुछ खँडहर
मरी (तुर्कमेनी: Mary, Мары; अंग्रेज़ी: Mary; फ़ारसी: , मर्व) तुर्कमेनिस्तान के मरी प्रांत की राजधानी है। इसके पुराने नाम 'मर्व' (, Merv), 'मेरु' और 'मारजियाना' (Margiana) हुआ करते थे। यह काराकुम रेगिस्तान में मुरग़ाब नदी के किनारे बसा हुआ एक नख़लिस्तान (ओएसिस) है। सन् २००९ में इसकी आबादी १,२३,००० थी जो १९८९ में ९२,००० से बढ़ी हुई थी।

 इतिहास 
मर्व का प्राचीन शहर रेशम मार्ग पर एक नख़लिस्तान पर बसा हुआ था। सन् १८८४ में इसपर रूसी साम्राज्य का क़ब्ज़ा हो गया, जिस से अफ़्ग़ानिस्तान और रूस के दरमियान झड़प हुई जिसमें रूस की विजय हुई। इसके बाद यहाँ एक रूसी फौजी और प्रशासनिक केंद्र बनाया गया। अगस्त १९१८ में प्रथम विश्वयुद्ध के दौरान क्राइमिया के युद्ध के बाद भारत में ब्रिटिश राज ने यहाँ एक ५० पंजाबी फ़ौजियों और एक अँगरेज़ अफ़सर का दस्ता भेजा जिसने रूस में उस समय सत्ता पर क़ब्ज़ा कर रही बोलशेविक पार्टी के सिपाहियों का सामना किया। युद्ध के बाद पूरे तुर्कमेनिस्तान के साथ यह क्षेत्र सोवियत संघ में आ गया। सोवियत ज़माने में यहाँ से आमू दरिया का पानी लाने वाली काराकुम नहर निकाली गई जिस के दम पर यहाँ कपास पैदा होनी शुरू हो गई। १९६८ में यहाँ ज़मीन के नीचे प्राकृतिक गैस का अम्बार मिला।Historical dictionary of Turkmenistan, Rafis Abazov, Scarecrow Press, 2005, ISBN 978-0-8108-5362-1, ... The city is located several kilometers from ancient Merv, probably one of the oldest cities in the territory of contemporary Turkmenistan. Present-day Mary was established as a trading post in the 19th century ...

 इन्हें भी देखें 
 मरी प्रांत
 मुरग़ाब नदी
 काराकुम नहर

 सन्दर्भ 

श्रेणी:मध्य एशिया के शहर
श्रेणी:तुर्कमेनिस्तान के शहर
श्रेणी:तुर्कमेनिस्तान
मोचन

300px|right|thumb|लोलक घड़ी के लोलक से जुड़ा हुआ 'मोचन' : इस व्यवस्था के कारण चक्र एक निश्चित चाल से चलता है।
मोचन या इस्केपमेंट (escapement) एक यंत्रावली (मेकेनिज्म) है जो यांत्रिक घड़ियों में प्रयुक्त होता है। यह दोलनी गति को चक्रीयगति में बदल देता है। 

समयमापन की भाषा में, मोचन दो काम करता है-

(१) इम्पल्स ऐक्सन (impulse action) : समयमापी अवयव को ऊर्जा देना ताकि घर्षण से नष्ट ऊर्जा की भरपाई होती रहे अर्थात् समयमापी बिना रूके चलता रहे। 

(२) लॉक करना (locking action) : समयमापी अवयव के दोलनों को गिनना; अर्थात् अपनी गति समयमापी की गति के अनुरूप करना

घड़ियों में आने वाली 'टिक-टिक' ध्वनि का स्रोत मोचन ही है। इसका विकास सन् १७१५ के आसपास जॉर्ज ग्राहम ने किया।

मोचन में दांतेदार पहियों (गीयरों) की एक शृंखला होती है जो किसी ऊर्जास्रोत (जैसे स्प्रिंग, भार आदि) से जुड़ी होती है। 
right|thumb|300px|'टर्बिलियन मोचन' (tourbillon escapement) से युक्त एक घड़ी

 इन्हें भी देखें 
 लिंकेज
 क्रैंक
 घटीयंत्र (क्लॉकवर्क)

 बाहरी कड़ियाँ 
 Mark Headrick's horology page, with animated pictures of many escapements
 Performance Of The Daniels Coaxial Escapement, Horological Journal, August 2004
 Watch and Clock Escapements, The Keystone (magazine), 1904, via Project Gutenberg: "A Complete Study in Theory and Practice of the Lever, Cylinder and Chronometer Escapements, Together with a Brief Account of the Origin and Evolution of the Escapement in Horology."
 US Patent number 5140565, issued 23 मार्च 1992, for a cycloidal pendulum similar to that of Huygens
 findarticles.com: Obituary of Professor Edward Hall, The Independent (London), 16 अगस्त 2001
 American Watchmakers-Clockmakers Institute, non-profit trade association
 Federation of the Swiss Watch Industry FH, watch industry trade association

श्रेणी:यांत्रिक नियंत्रण
श्रेणी:समयमापन
राज्यपाल

राज्यपाल या गवर्नर (अंग्रेज़ी: governor) शासन करने वाले ऐसे व्यक्ति को कहते हैं जो किसी देश के शासक के अधीन हो और उस देश के किसी भाग पर शासन कर रहा हो। संघीय देशों में संघ के राज्यों पर शासन करने वाले व्यक्तियों को अक्सर राज्यपाल का ख़िताब दिया जाता है। कुछ संयुक्त राज्य अमेरिका जैसे गणतंत्रों में राज्यपाल सीधे उस राज्य की जनता द्वारा चुने जाते हैं और वह उस राज्य के सर्वोच्च प्रशासनिक अध्यक्ष होते हैं, जबकि भारत जैसे संसदीय गणतंत्रों में अक्सर राज्यपाल केन्द्रीय सर कार या शासक नियुक्त करती है और वह नाम मात्र का अध्यक्ष होता है (वास्तव में राज्य सरकार को चुना हुआ मुख्य मंत्री चलाता है, जो औपचारिक रूप से राज्यपाल के नीचे बतलाया जाता है)।What's a Governor? , Nancy Harris, Heinemann-Raintree Classroom, 2007, ISBN 978-1-4034-9514-3, ... The governor is the leader of a state government. The state government leads the whole state. The governor is elected (chosen) by people who live in his or her state ...

 इन्हें भी देखें 
 राज्यपाल (भारत)
 संघ (प्रशासन)
 सात्राप
 क्षत्रप
 वली

 सन्दर्भ 

श्रेणी:प्रशासन
श्रेणी:सरकारी उपाधियाँ
केली क्वोकोह

केली क्रिस्टिन क्वोको (,  , जन्म ३० नवम्बर १९८५) एक अमरीकी फ़िल्म और टेलिविज़न अभिनेत्री है। उन्हें सफलता एमी पुरस्कार विजेता धारावाहिक ८ सिंपल रूल्स (२००२-२००५) में अपने पात्र ब्रेजेट हेनिसी के कारण मिली। वे बाद में अलौकिक ड्रामा शृंखला चार्म्ड (२००५-२००६) के आखरी सीज़न में विली जेनकींस के रूप में दिखी। उन्हें अंतर्राष्ट्रीय सफलता एमी व गोल्डेन ग्लोब पुरस्कार विजेता हास्य धारावाहिक शृंखला द बिग बैंग थीअरी (२००७-2019) में अपने पात्र पेनी के कारण मिली जो १८-४९ वर्ष के दर्शकों द्वारा देखी जाने वाला सर्वाधिक लोकप्रिय धारावाहिक बन गया। 

फोर्ब्स की तरफ से दुनिया की टॉप 10 सबसे ज्यादा कमाई करने वाली अभिनेत्रियों की 2019 लिस्ट में केली क्वोको की सालाना कमाई 25 मिलियन डॉलर यानी करीब 179 करोड़ रुपए तक पहुंच चुकी है। टेलिविज़न करियर के आधार पर उन्होंने फ़िल्मों में कदम रखा और लकी १३ (२००५), द पेंटहाउस (२०१०), हॉप (२०११) और द लास्ट राइड (२०११), द फ्लाइट अटेंडेंट (2020) में दिखी।

इन्हें भी देखें
 कुणाल नय्यर
 डकोटा जॉनसन
 केट विंसलेट
 कोबी स्मल्डर्स
 जेनिफ़र एनिस्टन
 केट अप्टन
 स्कार्लेट जोहानसन

सन्दर्भ

 बाहरी कड़ियाँ 
 
 The Big Bang Theory We turned your room
श्रेणी:जीवित लोग
श्रेणी:अभिनेत्री
श्रेणी:1985 में जन्मे लोग
निकोल शेर्ज़िंगर

निकोल प्रेस्कोविया एलिकोलानी वलिएंटे शर्ज़िंगर (, जन्म २९ जुलाई १९७८) एक अमरीकी गायिका, गीतकार, नर्तिका, रेकॉर्ड निर्माता, मॉडल और अभिनेत्री है।

 सन्दर्भ 

 बाहरी कड़ियाँ 
 
 

श्रेणी:अमेरिकी गायिका
श्रेणी:अमेरिकी अभिनेत्री
श्रेणी:अमेरिकी मॉडल
श्रेणी:जीवित लोग
श्रेणी:1978 में जन्मे लोग
सुवर्णभूमि अन्तर्राष्ट्रीय विमानक्षेत्र

सुवर्णभूमि विमानक्षेत्र (, उच्चारण )  (जिसे (न्यू) बैंग्कॉक इण्टरनेशनल एयरपोर्ट भी कहा जाता है), थाईलैण्ड की राजधानी बैंग्कॉक को सेवाएं देने वाला एक विमानक्षेत्र है।

 सन्दर्भ 

 बाहरी कड़ियाँ 

 [https://web.archive.org/web/20120308220458/http://www.suvarnabhumiairport.com/ सुवर्णभूमि विमानक्षेत्र जालस्थल}}
 [http://www.airportthai.co.th/ एयरपोर्ट्स ऑफ़ थाईलैण्ड - कंपनी जालस्थल}}
 

श्रेणी:समुत प्रकण प्रांत
श्रेणी:थाईलैंड के विमानक्षेत्र
श्रेणी:बैंग्कॉक की इमारतें
श्रेणी:बैंग्कॉक में यातायात
जॉन चो

जॉन चो (, जन्म १६ जून १९७२) एक कोरियाई-अमरीकी अभिनेता व संगीतकार है जो अमेरिकन पाई (१९९९-२०००) और हेरोल्ड एंड कुमार (२००४-अबतक) फ़िल्मों में अपनी भूमिका के लिए जाने जाते है। उन्होंने कई सफल फ़िल्मों में कार्य किया है जिनमे बेटर लक टुमॉरो और अमेरिकन ब्यूटी शामिल है। हालही में चो ने स्टार ट्रेक के पात्र हिकारु सुलू का किरदार २००९ में बनी स्टार ट्रेक फ़िल्म में निभाया।

 बाहरी कड़ियाँ 
 
 ट्विटर पर

श्रेणी:अभिनेता
श्रेणी:संगीतकार
श्रेणी:जीवित लोग
श्रेणी:1972 में जन्मे लोग
क्रिस्टन स्टीवर्ट

क्रिस्टन जेम्स स्टीवर्ट (, जन्म ९ अप्रैल १९९० - 9 अप्रैल, 2020) एक अमरीकी अभिनेत्री है। वह द ट्वाइलाइट सागा की फ़िल्मों में बेला स्वान का पात्र निभाने के लिए लोकप्रिय है। उन्होंने कई अन्य फ़िल्मों में भी कार्य किया है जिनमे पैनिक रूम (२००२), ज़थुरा (२००५), इन द लैंड ऑफ़ वुमन (२००७), द मेसेंजर्स (२००७), एडवेंचरलैंड (२००९) और द रनावेज़ (२०१०) शामिल है। वे २०१२ में बन रही तीन अन्य फ़िल्मों में भी नज़र आएंगी जिनमे स्नो वाईट एंड द हंट्समैन, ऑन द रोड और द ट्विलाइट सागा: ब्रेकिंग डॉन - भाग २ शामिल है।

इन्हें भी देखें
 डकोटा जॉनसन
 एम्बर लॉरा हर्ड
 केली क्वोकोह

 बाहरी कड़ियाँ 
 
 
 क्रिस्टन स्टीवर्ट

श्रेणी:जीवित लोग
श्रेणी:अंग्रेज़ फ़िल्म अभिनेता
श्रेणी:1990 में जन्मे लोग
श्रेणी:२०२० में निधन
श्रेणी:अभिनेत्री
द ट्वाइलाइट सागा

द ट्वाइलाइट सागा () पाँच अलौकिक रूमानी फंतासी फ़िल्मों की शृंखला है जिसका निर्माण समिट इंटरटेनमेंट द्वारा किया गया है और यह अमरीकी लेखिका स्टेफनी मेयर की लिखी चार पुस्तकों की ट्वाइलाइट शृंखला पर आधारित है। फ़िल्मों में क्रिस्टन स्टीवर्ट, रॉबर्ट पैटिनसन और टेलर लॉटनर मुख्य भूमिकाओं में है। शृंखला की पहली किस्त ट्वाइलाइट २१ नवम्बर २००८ को रिलीज़ की गई थी। दूसरी किस्त न्यू मून २० नवम्बर २००९ को रिलीज़ हुई और इसने बॉक्सऑफिस के रिकॉर्ड तोड़ दिए। तीसरी किस्त एक्लिप्स को ३० जून २०१० को रिलीज़ किया और यह पहली ट्वाइलाइट फ़िल्म थी जिसे आईमैक्स में रिलीज़ किया गया।

शृंखला का निर्माण २००४ में पैरामाउंट पिक्चर्स के यहाँ शुरू हुआ जिसके दौरान ट्वाइलाइट का फ़िल्मी रूपांतरण लिखी गई पुस्तकों से काफ़ी अलग था। तीन वर्षों बाद समिट इंटरटेनमेंट ने फ़िल्म के अधिकार खरीद लिए। जब ट्वाइलाइट ने रिलीज़ के पहले ही दिन $३.५७ करोड़ की कमाई की तब समिट इंटरटेनमेंट ने घोषणा कि की वे न्यू मून का निर्माण शुरू करेंगे और उसे महीने उन्होंने अन्य पुस्तकों के अधिकार भी खरीद लिए।

 सन्दर्भ 

 बाहरी कड़ियाँ 
 

श्रेणी:फ़िल्म शृंखला
रबातक शिलालेख

thumb|230px|रबातक शिलालेख के अनुसार भारतीय उपमहाद्वीप में कनिष्क का साम्राज्य
रबातक शिलालेख अफ़ग़ानिस्तान के बग़लान प्रान्त में सुर्ख़ कोतल के पास स्थित रबातक (, Rabatak) नामक पुरातन स्थल पर एक शिला पर बाख़्तरी भाषा और यूनानी लिपि में कुषाण वंश के प्रसिद्ध सम्राट कनिष्क के वंश के बारे में एक २३ पंक्तियों का लेख है। यह इतिहासकारों को सन् १९९३ में मिला था और इस से कनिष्क के पूर्वजों के बारे में महत्वपूर्ण ऐतिहासिक जानकारी मिलती है। इसमें कनिष्क ने कहा है कि वह एक नाना नमक देवी का वंशज है और उसने अपने साम्राज्य में यूनानी भाषा को हटाकर आर्य भाषा चला दी है। उसने इसमें अपने पड़-दादा कुजुल कडफिसेस, दादा सद्दाशकन, पिता विम कडफिसेस और स्वयं अपना ज़िक्र किया है।A History of Ancient and Early Medieval India: From the Stone Age to the 12th Century , Upinder Singh, Pearson Education India, 2008, ISBN 978-81-317-1120-0, ... In 1993, an inscribed stone slab was discovered along with pieces of a lion sculpture and ruins of a temple on a hill called Kafir's Castle in Rabatak in Baghlan province, Afghanistan ... The 23-line inscription, written in the Bactrian language and Greek script ... throws important light on Kushana genealogy ...

 इन्हें भी देखें 
 कुषाण
 कनिष्क
 कुजुल कडफिसेस
 बग़लान प्रान्त
 विम कडफिसेस

 बहरी कड़ियाँ 
 रबातक शिलालेख की एक तस्वीर
 लन्दन विश्वविद्यालय के प्रोफ़ेसर सिम्स-विलियम्ज़ का व्याख्यान

 सन्दर्भ 

श्रेणी:कुषाण
श्रेणी:बग़लान प्रान्त
श्रेणी:अफ़ग़ानिस्तान का इतिहास
श्रेणी:भारत का इतिहास
श्रेणी:मध्य एशिया का इतिहास
बलात्कार

thumb|A map of the world showing a composite index about rape of women in 2018, data by WomanStats Project. 
बलात्कार एक प्रकार का यौन हमला है जिसमें आमतौर पर किसी व्यक्ति की सहमति के बिना उसके खिलाफ किए गए संभोग या अन्य प्रकार के यौन प्रवेश शामिल होते हैं। यह कार्य वैध सहमति देने में अक्षम व्यक्ति जैसे कि बेहोश, अक्षम, बौद्धिक अक्षमता, या सहमति की कानूनी उम्र से कम के खिलाफ शारीरिक बल, जबरदस्ती, अधिकार के दुरुपयोग द्वारा किया जा सकता है  ।

बलात्कार शब्द को कभी-कभी यौन हमले शब्द के साथ एक दूसरे के स्थान पर प्रयोग किया जाता है।

 परिभाषा 
किसी भी व्यक्ति की अनुमति के बिना उसके साथ सम्भोग करना बलात्कार कहलाता हैं। यह एक कानूनी अपराध है। यदि बलात्कार एक से अधिक व्यक्तियों द्वारा किया जाता है तो उसे सामूहिक बलात्कार कहते हैं।

बलात्कार जघन्य अपराधों की श्रेणी में आता है। जिसकी सजा उम्रकैद अथवा मौत तक हो सकती है।

न्यायालय के बीच बलात्कार की रिपोर्टिंग, मुकदमा चलाने और सजा देने की दर अलग-अलग होती है। 

2008 में पुलिस द्वारा दर्ज किए गए बलात्कार के मामले में प्रति 100,000 लोग, अज़रबैजान में 0.2 से बोत्सवाना में 92.9 और लिथुआनिया में 6.3 में मध्यस्थ के रूप में हैं। अजनबियों के द्वारा घृणा आम तौर पर पीड़ित व्यक्तियों द्वारा बलात्कार से कम आम होती है।

 सहमति की कमी बलात्कार की परिभाषा के लिए महत्वपूर्ण है। 
डब्ल्यूएचओ द्वारा इस्तेमाल किए जाने वाले एक मीट्रिक को जबरन, मजबूर यौन क्रियाकलापों की वैश्विक दरों की गंभीरता का निर्धारण करने का सवाल था "क्या आपको कभी आपकी इच्छा के विरुद्ध संभोग करने के लिए मजबूर किया गया है?" इस सवाल से पूछा जा रहा है कि क्या उन्हें कभी भी दुर्व्यवहार या बलात्कार किया गया था।

 WHO रिपोर्ट यौन शोषण के परिणामों का वर्णन करती है: 
स्त्री रोग संबंधी विकार

प्रजनन विकार

यौन रोग 

बांझपन 

श्रोणि सूजन की बीमारी 

गर्भावस्था जटिलताओं 

गर्भपात 

यौन रोग 

एचआईवी सहित  

यौन संचारित संक्रमण प्राप्त करना 

चोटों से मृत्यु दर आत्महत्या के जोखिम में वृद्धि 

डिप्रेशन 

पुराना दर्द 

मनोदैहिक विकार 

असुरक्षित 

गर्भपात 

अवांछित गर्भावस्था
श्रेणी:अपराध
श्रेणी:बलात्कार
श्रेणी:यौन हिंसा

श्रेणी: मानसिक विकार
स्टेफनी मेयर

स्टेफनी मेयर (, जन्म २४ दिसम्बर १९७३) एक अमरीकी लेखिका है जो अपनी पिशाच रोमांस शृंखला ट्वाइलाइट के लिए जानी जाती है। ट्वाइलाइट उपन्यासों ने विश्वभर में ख्याती बटोरी है व १०० मिलियन से अधिक प्रतियां बेची है जिसका ३७ भाषाओं में अनुवाद किया जा चूका है। मेयर अमरीका में २००८ और २००९ के अधिकतम बिक्री वाली लेखिका थी जिन्होंने २००८ में २९ मिलियन पुस्तकें व २००९ में २६.५ मिलियन पुस्तकें बेची थी। ट्वाइलाइट वर्ष की सर्वाधिक बिक्री वाली पुस्तक थी। 

 गुणागुणज्ञ स्वागत 
मेईर के प्रथम उपन्यास, ट्विलाइट, ने बहुत से पुरुस्कार मिलें है:
 न्यूयार्क टाइम्स' संपादक पसन्द
 पब्लिशर्स वीकली का वर्ष की सर्वश्रेष्ठ पुस्तक
 एमाज़ॉन.कॉम का "दशक की सर्वश्रेष्ठ पुस्तक...अभी तक"
 २० भाषाओं में अनुवादित

 सन्दर्भ 

 बाहरी कड़ियाँ 
 स्टेफनी मेयर की अधिकृत वेबसाइट
 ट्वाइलाइट शृंखला की अधिकृत वेबसाइट
 

श्रेणी:जीवित लोग
श्रेणी:लेखिका
श्रेणी:1973 में जन्मे लोग
बाख़्त्री भाषा

thumb|240px|कुषाण सम्राट कनिष्क का सन् १५० ईसवी के लगभग ज़र्ब किया गया सिक्का, जिसपर बाख़्त्री में लिखा है ' ϷΑΟΝΑΝΟϷΑΟ ΚΑΝΗϷΚΙ ΚΟϷΑΝΟ', शाओनानोशाओ कनिष्की कोशानो', यानि 'शहनशाह कनिष्क कुषाण'
बाख़्त्री (फ़ारसी: ) या बैक्ट्रीयाई (अंग्रेज़ी: Bactrian) प्राचीनकाल में मध्य एशिया के बाख़्तर (बैक्ट्रीया) क्षेत्र में बोली जाने वाली एक पूर्वी ईरानी भाषा थी जो समय के साथ विलुप्त हो गई। भाषावैज्ञानिक नज़रिए से बाख़्त्री के पश्तो, यिदग़ा और मुंजी भाषाओँ के साथ गहरे सम्बन्ध हैं। यह प्राचीन सोग़दाई और पार्थी भाषाओं से भी मिलती-जुलती थी। बाख़्त्री को लिखने के लिया ज़्यादातर यूनानी लिपि इस्तेमाल की जाती थी, इसलिए इस कभी-कभी 'यूनानी-बाख़्त्री' (या 'ग्रेको-बाख़्त्री') भी कहा जाता है।History of civilizations of Central Asia , Vadim Mikhaĭlovich Masson, UNESCO, 1994, ISBN 978-92-3-102846-5, ... The importance of Hellenism in Central Asia may be best illustrated by the fact that the Greek alphabet was adopted to write the Bactrian language ... उत्तर भारत पर राज करने वाला कुषाण वंश भी इस भाषा को इस्तेमाल करता था इसलिए इसे कभी-कभी 'कुषाण भाषा' या 'कुषाणी-बाख़्त्री' भी कहते हैं।

 इन्हें भी देखें 
 पूर्वी ईरानी भाषाएँ
 बाख़्तर (बैक्ट्रीया)
 रबातक शिलालेख
 सोग़दा

 सन्दर्भ 

श्रेणी:पूर्वी ईरानी भाषाएँ
श्रेणी:ईरानी भाषाएँ
श्रेणी:विलुप्त भाषाएँ
श्रेणी:मध्य एशिया का इतिहास
सैंड्रा बुलक

सैंड्रा एनेट बुलक (, जन्म २६ जुलाई १९६४) एक अमरीकी अभिनेत्री व निर्माता है जो १९९० के दशक में डेमोलिशन मैन, स्पीड, द नेट, अ टाइम टू किल और व्हाइल यु वर स्लीपिंग जैसी सफल फ़िल्मों में भूमिकाओं के कारण प्रकाश्ज्योत में रही। नई सदी में वे मिस कांजिनियालिटी, द लेक हाउस और क्रैश जैसी फ़िल्मों में नज़र आई। २००७ में उन्हें १४वि सबसे रइस महिला सिलेब्रिटी का ख़िताब दिया गया (कुल संपत्ति $८५ मिलियन)। २००९ में बुलक ने दो व्यापारिक दृष्टी से सफल फ़िल्में, द प्रपोज़ल और द ब्लाइंड साइड में भूमिका निभाई। उन्हें द ब्लाइंड साइड में एनी टूओही की भूमिका के लिए सर्वश्रेष्ठ अभिनेत्री का गोल्डेन ग्लोब पुरस्कार, मुख्य भूमिका में महिला अभिनेत्री द्वारा अप्रतिम अभिनय का स्क्रीन एक्टर्स गिल्ड अवार्ड और सर्वश्रेष्ठ अभिनेत्री का अकादमी पुरस्कार प्रदान किया गया। वे २०१२ की गिनीज़ वर्ल्ड रिकॉर्ड्स की पुस्तक में ($५६ मिलियन के साथ) उच्च आमदनी वाली अभिनेत्री के रूप में दर्ज है।

 बाहरी कड़ियाँ 
 

श्रेणी:अमेरिकी अभिनेत्री
श्रेणी:जीवित लोग
श्रेणी:अमेरिकी फिल्म निर्माता
श्रेणी:1964 में जन्मे लोग
जेफ़ ब्रिज्स

जेफ्री लेओन "जेफ़" ब्रिज्स (, जन्म ४ दिसम्बर १९४९) एक अमरीकी अभिनेता व संगीतकार है। उन्हें २००९ में क्रेज़ी हार्ट में ओटिस "बैड" ब्लेक के पात्र के लिए सर्वश्रेष्ठ अभिनेता का अकादमी पुरस्कार प्रदान किया गया है।

ब्रिज्स एक संगीतकार, फोटोग्राफर व कहानी गढ़नेवाले है। उनकी प्रमुख फ़िल्मों में ट्रॉन व उसका अगला भाग ट्रॉन: लेगसी, फियरलेस, आयरन मैन, द कंटेंडर, स्टारमैन, द फैब्युलस बेकार बॉयज़, जैग्ड एज, अगेंस्ट ऑल ऑड्स, द फ़िशर किंग, थंडरबोल्ट एंड लाइटफुट सिबिस्कुट और द बिग लेबोसकी शामिल है।

 बाहरी कड़ियाँ 
 
 

श्रेणी:जीवित लोग
श्रेणी:अभिनेता
श्रेणी:गायक
श्रेणी:अमेरिकी बौद्ध
श्रेणी:1949 में जन्मे लोग
पान सिंह तोमर (फिल्म)

पान सिंह तोमर एक हिन्दी फ़िल्म है जो सेना के भारतीय राष्ट्रीय खेल के स्वर्ण पदक विजेता पान सिंह तोमर की सच्ची कहानी पर आधारित है जो मजबूरन एक बागी बन जाता है। फ़िल्म का निर्देशन तिग्मांशु धुलिया द्वारा किया गया है और इसमें इरफ़ान खान मुख्य भूमिका में है। पान सिंह तोमर को २०१० के ब्रिटिश फ़िल्म इंस्टीट्यूट लंदन फ़िल्म समारोह में दिखाया गया था। इसे २ मार्च २०१२ को रिलीज़ किया गया।

 पात्र 
 इरफ़ान खान - पान सिंह तोमर
 माही गिल - इन्द्रा
 रवि भूषण भारतीय - बलराम सिंह तोमर
 संदीपन नागर - कलैक्टर
 विपिन शर्मा - मेजर मसंद
 इमरान हसनी - मातादीन सिंह तोमर
 नवाज़ुद्दीन सिद्दीकी 
 ज़ाकिर हुसेन - इन्स्पेक्टर राठोड
 राहुल शर्मा - शैगी
 अंकुर जैन - जैक्सी
 अंकुर गर्ग - बादशाह भाई
 नीरज जैन - जैन साब
 वरुण कुमार गर्ग - चिड़ी
 विकास पचौरी - पाच
 विजेंद्र काला-पत्रकार 
जहॅांगीर खान-भंवर सिंह (दद्दा)
स्वप्निल कोठरीवाल-हनुमंत सिंह (पान सिंह तोमर का बड़ा बेटा) 

इन्हें भी देखें
 सूरमा
 मैरी कॉम (फ़िल्म)
 एम॰ एस॰ धोनी: द अनटॉल्ड स्टोरी
 भाग मिल्खा भाग

 सन्दर्भ 

 बाहरी कड़ियाँ 
 
 

श्रेणी:भारतीय फ़िल्में

श्रेणी:हिन्दी फ़िल्में
श्रेणी:2012 की फ़िल्में
श्रेणी:2012 में बनी हिन्दी फ़िल्म
द गेटहाउस, मॉनमाउथ

द गेटहाउस, जिसे द गेट हाउस के नाम से भी जाना जाता है, वेल्स के परंपरागत काउंटी नगर मॉनमाउथ में मोंनो पुल की बगल में स्थित एक मयख़ाना (पब्लिक हाउस) है। 1993 से पूर्व यह पब बार्ले मो के नाम से जाना जाता था। मॉनमाउथ शहर में नदी के पास स्थित यह एकमात्र मयख़ाना है।Heather Hurley, The Pubs of Monmouth Chepstow and The Wye Valley, लॉगएस्टन प्रेस, 2007, ISBN 978-1-904396-87-1, पृष्ठ 48

 इतिहास 
इमारत की स्थापना वर्ष 1812 में एक मयख़ाने के रूप में हुई, जब महिलाओं की मैत्रीपूर्ण संस्था महीने में एक बार इमारत में मिलने आती थी।

 सन्दर्भ 

 बाहरी कड़ियाँ 
 

श्रेणी:मॉनमाउथ
कैलाश खेर

thumb|कैलाश खेर
कैलाश खेर (जन्म ७ जुलाई १९७३) को उत्तर प्रदेश में हुआ वे एक भारतीय पॉप-रॉक गायक है जिनकी शैली भारतीय लोक संगीत से प्रभावित है। कैलाश खेर ने अबतक १८ भाषाओं में गाने गाये है और ३०० से अधिक गीत बॉलीवुड में गाये है।
 

कैलाश खेर को संगीत मानों विरासत में मिली हो। उनके पिता पंडित मेहर सिंह खेर पुजारी थे और अक्सर घरों में होने वाले इवेंट में ट्रेडिशनल फोक सॉन्ग गाया करते थे। कैलाश ने बचपन में पिता से ही संगीत की शिक्षा ले ली थी। लेकिन वह कभी भी बॉलीवुड गाने सुनना पसंद नहीं करते थे और ना ही सुना करते थे पर उनको संगीत से लगाव तो काफी था। 

संगीत सीखने के लिए घर से की बगावत

कैलाश जब 13 साल के थे तभी वो संगीत की बेहतर शिक्षा लेने के लिए घरवालों से लड़कर दिल्ली आ गए थे। यहां आकर उन्होंने संगीत की शिक्षा तो लेनी शुरू कर दी लेकिन साथ में पैसे कमाने के लिए छोटा सा काम शुरू कर दिया। साथ में विदेशी लोगों को संगीत भी सिखाकर पैसे कमाते थे।

बिजनेस में घाटे के करना चाहते थे सुसाइड  

दिल्ली में रहते हुए 1999 तक कैलाश खेर ने अपने एक फैमिली फ्रेंड के साथ एक्सपोर्ट का बिजनेस करने लगे थे। इसी साल उन्हें इस कारोबार में इतना बड़ा घाटा हुआ जिसमें वह अपनी सारी जमा पूंजी गंवा चुके थे। इसी वक्त कैलाश इतने डिप्रेशन में चले गए थे कि वो जिंदगी से तंग आकर सुसाइड करना चाहते थे। इन सब से किसी तरह से निकलने के बाद कैलाश पैसे कमाने के लिए सिंगापुर और थाइलैंड चले गए। जहां 6 महीने रहने के बाद वो वापस भारत आकर ऋषिकेश चले गए और कुछ दिनों तक वहीं रहे। वहां वे साधू-संतो के लिए गाना गाया करते थे। कैलाश के गाने को सुनकर बड़ा से बड़ा संत झूम उठता था, इससे कैलाश का खोया विश्वास वापस आया और वह मुंबई चले गए। 

मुंबई आने के बाद कैलाश ने काफी गरीबी में दिन गुजारें। घर में नहीं बल्कि कैलाश वहां चॉल में रहते थे। उनके हालत कैसे थे वो इसी बात से पता चलता है कि उनके पास पहनने के लिए एक सही चप्पल भी नहीं थी। वह एक टूटी चप्पल ले 24 घंटे स्टूडियो के चक्कर लगाते रहते ताकि कोई तो उनकी आवाज को सुन उनको गाने का मौका दे दे। 

एक दिन उन्हें राम संपत ने एक ऐड का जिंगल गाने के लिए बुलाया, जिसके लिए उन्हें 5000 रुपए मिले। तब पांच हजार रुपए भी कैलाश को बहुत ज्यादा लगे और इनसे उनका कुछ दिन का काम चल गया। 
'अल्ला के बंदे हम' ने दिलाई एक अलग पहचान दिलाई। 

कैलाश ने मुंबई में कई सालों तक स्ट्रगल करने के बाद फिल्म अंदाज से उन्हें ब्रेक मिला। इस फिल्म में कैलाश ने 'रब्बा इश्क ना होवे' में अपनी आवाज दी। लेकिन कैलाश के किस्मत का तारा तब चमका जब उन्होंने फिल्म वैसा भी होता है में 'अल्ला के बंदे हम' गाने में अपनी आवाज दी। ये गाना आजतक कैलाश के हिट गानों में से एक है। 

18 भाषाओं में गया गाना

कैलाश खेर ने अबतक 18 भाषाओं में गाने गा चुके हैं। 300 से अधिक गाने कैलाश ने सिर्फ बॉलीवुड में गाए हैं। कैलाश को अपने गानों के लिए दर्जनों अवार्ड मिल चुके हैं। कैलाश खेर 2009 में मुंबई बेस्ड शीतल से शादी की। उनका एक चार साल का बेटा है, जिसका नाम कबीर है।

 बाहरी कड़ियाँ 
 
 

श्रेणी:जीवित लोग
श्रेणी:भारतीय फिल्म पार्श्वगायक
श्रेणी:फ़िल्मफ़ेयर पुरस्कार विजेता
श्रेणी:1973 में जन्मे लोग
ऐ मेरे वतन के लोगों

<span style="font-size:150%;">

ऐ मेरे वतन के लोगो एक हिन्दी देशभक्ति गीत है जिसे कवि प्रदीप ने लिखा था और जिसे सी॰ रामचंद्र ने संगीत दिया था। ये गीत १९६२ के चीनी आक्रमण के शहीद हुए  भारतीय( अहीर )सैनिकों को समर्पित था। यह गीत तब मशहूर हुआ जब लता मंगेशकर ने इसे नई दिल्ली में गणतंत्र दिवस के अवसर पर रामलीला मैदान में तत्कालीन प्रधानमंत्री पं॰ जवाहरलाल नेहरू की उपस्थिति में गाया।। चीन से हुए युद्ध के बाद 27 जनवरी 1963 में डेल्ही नेशनल स्टेडियम में स्वर कोकिला लता मंगेशकर ने दिया था। यह कहा जाता है इस गाने को सुनने के बाद नेहरु जी की ऑंखें भर आई थीं।

 सन्दर्भ 

 क्रमांकित सूची आइटम सुश्री लता मंगेशकर के गाये गीत के अनुसार शब्दशः सुधार दिनांक 5 जनवरी 2014, प्राइम टाइम इन्फोमीडिया प्राइवेट लिमिटेड़, मुंबई

 बह्य सूत्र 
 

श्रेणी:विकिपरियोजना संगीत
श्रेणी:भारतीय देशभक्ति के गीत
श्रेणी:१९६३ के गीत
मिलिंग मशीन

300px|right|thumb|क्षैतिज मिलिंग मशीन 
right|thumb|300px|ऊर्ध्व मिलिंग मशीन
मिलिंग करने के लिए जो मशीने प्रयुक्त होतीं हैं उन्हें मिलिंग मशीन कहते हैं। 

 प्रकार 
 ऊर्ध्वाधर या खड़ा मिलिंग मशीन
 क्षैतिज मिलिंग मशीन
 यूनिवर्सल मिलिंग मशीन
 गीयर मिलिंग मशीन
 काष्ट मिलिंग मशीन

मिलिंग मशीन द्वारा चूड़ी काटना
मिलिंग मशीन द्वारा चूड़ियां काटने के लिए कटर्स का प्रयोग किया जाता है। कटर्स स्टैंडर्ड में बने होते है। जिस प्रकार की चूड़ी काटनी होती है उसी प्रकार का कटर सेट करके चूड़ी काटी जा सकती है (जैसे B.S.W, B.F.S, Worm और Square Thread आदि)।

 इन्हें भी देखें 
 मिलिंग (Milling) - इसे पेषण, धारी डालना, मिलीयन, निर्माणीयन, या रेखोत्कीर्णन भी कहते हैं।

 बाहरी कड़ियाँ
मिलिंग कटर

right|thumb|300px|तीन प्रकार के मिलिंग कटर : स्लॉट, एण्ड मिल तथा बाल-नोज
मिलिंग कटर काटने वाले औजार हैं जो प्रायः मिलिंग मशीनों में तथा कुछ अन्य मशीनी औजारों में प्रयुक्त होते हैं। अपनी गति के द्वारा वे पदार्थ को काटकर हटाते हैं। 

आधुनिक मिलिंग कटर गोल चक्राकार आरी का ही परिष्कृत रूप है, जो स्वयं घूमकर धीरे-धीरे थोड़ी थोड़ी धातु को खुरचकर काटता है। विचित्र आकृतिवाली वस्तुओं को चीरने का काम, जो अन्य आरियों से नहीं किया जा सकता, उसे मिलिंग कटर से करते हैं। मिलिंग कटर आज अनेक प्रकार के बनाए गए हैं जिनके दाँतों की रचना भिन्न भिन्न प्रकार की होती है।

 इन्हें भी देखें 
मिलिंग
मिलिंग मशीन

श्रेणी:काटने के औजार
श्रेणी:Metalworking cutting tools

es:Fresadora#Herramientas
मिलिंग

right|thumb|300px|परम्परागत मिलिंग की विधि
right|thumb|300px|मिलिंग में औजार की मूलभूत गतियाँ
धातु, काष्ठ या प्लास्टिक को मिलिंग मशीन द्वारा काटने की क्रिया मिलिंग (Milling) या पेषण, या रेखोत्कीर्णन या धारी डालना कहलाती है। मिलिंग, टर्निंग से भिन्न प्रक्रिया है। मिलिंग की क्रिया में घूमने वाले कर्तकों (कटर्स) का प्रयोग करके पदार्थ को वस्तु (वर्कपीस) से निकाला जाता है। मिलिंग के अन्तर्गत अनेकों क्रियाएँ आतीं हैं और अनेकों प्रकार की मशीनों और औजारों का उपयोग किया जाता है। मशीनिंग में प्रयुक्त प्रक्रियाओं में मिलिंग सर्वाधिक प्रचलित प्रक्रियाओं में से एक है। 

मिलिंग करने  के लिये विशेष प्रकार के मशीनी औजार लगते हैं जो किसी मिलिंग मशीन या मशीनिंग केन्द्र में लगाये जाते हैं। DIN 8580 के अनुसार निर्माण प्रक्रियाओं के वर्गीकरण में मिलिंग को 'कर्तन प्रक्रिया' (cutting process) माना गया है। 

 इन्हें भी देखें 
 मिलिंग मशीन
 मिलिंग कटर

श्रेणी:मशीनी औजार
कलवार (जाति)

कलवार (अथवा शौण्डिक, कलाल, कलार) एक भारतीय जाति है जिसके लोग ऐतिहासिक रूप से उत्तर प्रदेश, राजस्थान, पंजाब, हरियाणा और उत्तर एवं मध्य भारत के अन्य भागों में पाये जाते हैं। पारम्परिक रूप से शराब बनाने के व्यवसाय से जुड़े हैं लेकिन २०वीं सदी के आरम्भ में कलवार लोगों ने इस व्यवसाय को छोड़कर अपने समुदाय के संस्कृतीकरण करने का संकल्प लिया। भारत और नेपाल में निवास करने वाली एक समुदाय (जाति ) है जो पारम्परिक रूप से कलाल (शराब/ मद्य) के निर्माण और विक्रय में संलग्न रही है। भारत में ये लोग मुख्यतः उत्तर प्रदेश, राजस्थान, पंजाब, हरियाणा तथा मध्य भारत के कुछ भागों के निवासी हैं। २०वीं शताब्दी में इनके कुछ संगठनों ने अपने परम्परागत व्यवसाय को त्यागकर नये कार्य करने का निर्णय लिया।

इतिहास
चूँकि उनके शराब बनाने और विक्रय करने का वंशानुगत व्यवसाय तुच्छ माना जाता है, इसके अतिरिक्त दक्षिण एशिया की जाति व्यवस्था में कलाल को निम्न वर्ग में माना जाता है। यह स्थिति तब बदल गयी जब कलाल प्रमुख जस्सा सिंह की १८वीं सदी में राजनीतिक शक्ति बढ़ी। जस्सा सिंह ने अपनी पहचान को अहलुवालिया के रूप में ही रखा जो उनके पैदाइसी गाँव का नाम है। इसी नाम से उन्होंने कपूरथला राज्य की स्थापना की।

जस्सा सिंह से प्रेरित होकर अन्य सिख कलालों ने अहलुवालिया उपनाम को स्वीकार कर लिया और अपने पारम्परिक व्यवसाय को छोड़ दिया। शराब के निर्माण और विक्रय पर ब्रितानी प्रशासनिक उपनिवेश द्वारा लगाये गये नियमों ने इस प्रक्रिया को और तेजी से कम कर दिया और २०वीं सदी की शुरुआत में अधिकतर कलालों ने पुस्तैनी व्यवसाय को छोड़ दिया। इसी समय से अहलुवालिया लोगों ने अपनी स्थिति को खत्री अथवा राजपूत मूल के रूप में प्रस्तुत करना आरम्भ कर दिया।

इन्हें भी देखें
 संस्कृतीकरण
सन्दर्भ

श्रेणी:भारतीय उपनाम
श्रेणी:राजस्थान के सामाजिक समुदाय
श्रेणी:उत्तर प्रदेश के सामाजिक समुदाय
श्रेणी:पंजाब (भारत) के सामाजिक समुदाय
श्रेणी:पंजाब (पाकिस्तान) के सामाजिक समुदाय